section_heading: Povijest
paragraph_text: U rano je proljeće željeznički radnik Dimitrije Dimitrijević dobio ideju o osnivanju novog kluba. Ubrzo je ideja ostvarena, ali javili su se problemi oko igrališta. Igralo se i treniralo u Egzirciru pa je klub dobio ime Željezničar, nitko nije slutio tih dana da će klub doseći današnji ugled. Prva javna utakmica odigrana je sa SAŠK-om 17. rujna u 16 sati. Na igralištu je bilo 500 navijača, a SAŠK je pobijedio 5:1. Prvu natjecateljsku sezonu Željezničar je igrao u drugom razredu sarajevskog podsaveza gdje su još nastupali Troja, Šparta i Barakohba. Prvu pobjedu u službenim utakmicama plavi su zabilježili protiv Barakohbe. Rezultat je bio 7:0.